Bandera de Reunión

La Islla de la Reunión, ye un departamentu francés d'ultramar polo que tien como enseña oficial la bandera de la República Francesa.

Pero esiste una propuesta creada pola Asociación de la Bandera pa la Reunión (Association pour le Drapeau de la Reunión, APDR), organización que nun tien un calter independentista. 

Nel llau más averáu al mástil d'esta bandera figuren los colores de la bandera francesa qu'apaecen xunto otros cuatro (azul, doráu, bermeyu, verde) y un círculu blancu.

El color azul simboliza a la población de la islla d'orixe européu, cristiana, y a la mar. 
El color doráu (de tonu naranxáu) representa a la población d'orixe indiu, hindú, y al sol. 
El color bermeyu alude a la población orixinaria de China, a les sos tradiciones y al volcán de la islla. 
El color verde simboliza a la población d'orixe africanu o islámicu y a la natura. 
El círculu blancu representa'l deséu de convivencia n'harmonía, paz y tolerancia na Islla de la Reunión.

L'Asociación Francesa de Vesicoloxía propunxo otra bandera nel añu 2003, compuesta nun pañu de color blancu nel qu'apaez representáu'l Volcán de la Fournaise delantre del sol que ta asitiáu sobre'l nome de la islla.

 Ver tamién 
 Escudu de Reunión

 Referencies 

 Enllaces esternos 

Reunión
Categoría:Reunión